text: Kulturhistorie Tønder
  
  publiceret: 2013-01-20 19:31:40+01:00
  Kulturhistorie Tønder, kulturhistorisk museum i Tønder, oprettet 1923 og indrettet i den ombyggede og udvidede (1923) portfløj til slottet Tønderhus.
  Museet rummer betydelige samlinger af keramik (bl.a. fliser), kniplinger og sølvtøj; i 1995 indrettedes i det nærliggende vandtårn fra 1902 en permanent samling af Hans J. Wegners møbler. Museet er sammenbygget med Tønder Museum, og begge indgår fra 2006 i Museum Sønderjylland.
  
  Museets hjemmeside
  